ด่วน! “จ่าคลั่ง” กราดยิงห้างโคราช ถูกจับตายแล้ว
ด่วน! "จ่าคลั่ง" กราดยิงห้างโคราช ถูกจับตายแล้ว
ด่วน! "จ่าคลั่ง" กราดยิงห้างโคราช ถูกจับตายแล้ว
9 ก.พ. 2563

ผู้สื่อข่าวรายงานว่า จากกรณีที่ ส.ท.จักรพันธ์ ถมมา สังกัดค่ายสุรธรรมพิทักษ์ แต่งกายเครื่องแบบทหารครึ่งท่อนได้ก่อเหตุคุ้มคลั่งบุกปล้นปืนสงครามแบบเอชเค 33 ไปกราดยิงประชาชนในจังหวัดนครราชสีมาส่งผลให้มีผู้เสียชีวิต และบาดเจ็บจำนวนมากก่อนที่ผู้ต้องหาจะขับรถฮัมวี่หนีไปเข้าห้างทอร์มินอล 21 นั้น
ล่าสุด เช้าวันนี้ (9 ก.พ.) มีรายงานว่า พ.ต.อ.กฤษณะ พัฒนเจริญ รอง โฆษก ตร. เปิดเผยว่า พล.ต.อ.จักรทิพย์ ชัยจินดา ผบ.ตร. พร้อมด้วย พล.ต.อ.สุชาติ ธีระสวัสดิ์ รอง ผบ.ตร., พล.ต.อ.สุวัฒน์ แจ้งยอดสุข รอง ผบ.ตร. , พล.อ.สุนัย ประภูชะเนย์ ผู้ช่วย ผบ.ทบ. ตลอดจน หน่วยปฏิบัติการพิเศษ กองบังคับการสืบสวนสอบสวนตำรวจภูธรภาค 3 , หน่วย commando กองบังคับการตำรวจราชวัลภลรักษาพระองค์ 904 , หน่วยหนุมาน กองบังคับการปราบปราม, หน่วยอรินทราช 26 กองบังคับการสายตรวจและปฏิบัติการพิเศษ, หน่วยนเรศวร 261 กองบังคับการสนับสนุนทางอากาศ และ หน่วยปฏิบัติการพิเศษ กองกำลังสุรนารี ร่วมปฏิบัติการ วิสามัญมาตกรรมคนร้ายที่ก่อเหตุ
อนึ่ง เทอร์มินอล 21 โคราช เป็นศูนย์การค้าขนาดใหญ่แห่งหนึ่งในจังหวัดนครราชสีมา บริหารงานโดย สยามรีเทล ดีเวลอปเมนท์ ภายใต้บริษัท แอล เอช มอลล์ แอนด์ โฮเทล จำกัดหรือ LHMH บริษัทในเครือ บริษัท แลนด์ แอนด์ เฮาส์ จำกัด (มหาชน) หรือ LH แบบเดียวกับเทอร์มินอล 21 สาขาอโศก ซึ่งเป็นสินทรัพย์ของกองทุน LHSC หรือ LH Shopping Centers Leasehold Real Estate Investment Trust ทรัสต์เพื่อการลงทุนในสิทธิการเช่าอสังหาริมทรัพย์ แอล เอช ช้อปปิ้ง เซ็นเตอร์
โดยใช้งบในการลงทุนก่อสร้างศูนย์การค้า 6,000 ล้านบาท และงบลงทุนในการก่อสร้างโรงแรม 1,500 ล้านบาท โดยศูนย์การค้าเปิดให้บริการในวันที่ 19 ธันวาคม พ.ศ. 2559